Na podlagi prve alineje prvega odstavka 14. člena Sklepa o ustanovitvi Javnega zavoda Republike Slovenije za varstvo kulturne dediščine (Uradni list RS, št. 65/08, 54/14 in 83/18; v nadaljevanju: Sklep o ustanovitvi) Ministrstvo za kulturo Republike Slovenije objavlja

**JAVNI POZIV MINISTRSTVA ZA KULTURO** **ZA SODELOVANJE V SVETU**

**Javnega zavoda Republike Slovenije za varstvo kulturne dediščine, in sicer za člana sveta - strokovnjaka s področja pravnih zadev**

**Rok za oddajo prijav je 13. 2. 2024.**

Uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

1. Na podlagi prve alineje prvega odstavka 14. člena Sklepa o ustanovitvi predlaga ministrica za kulturo Republike Slovenije v imenovanje Vladi Republike Slovenije štiri (4) predstavnike ustanovitelja v svetu Javnega zavoda Republike Slovenije za varstvo kulturne dediščine (v nadaljevanju: zavod) izmed strokovnjakov s področja dela zavoda, financ in pravnih zadev. Glede na to, da na javni poziv Ministrstva za kulturo (v nadaljevanju: ministrstvo) za sodelovanje v svetu Javnega zavoda Republike Slovenije za varstvo kulturne dediščine, objavljen dne 19. 12. 2023 na spletnih straneh ministrstva, do postavljenega roka za prijavo, dne 3.1.2024, ni prispela nobena popolna prijava strokovnjaka s področja pravnih zadev, se javni poziv ponavlja v tem delu s ciljem pridobitve ustreznega strokovnjaka s področja pravnih zadev za sodelovanje v svetu zavoda.

2. Za člana sveta zavoda kot predstavnika ustanovitelja s področja pravnih zadev je lahko v imenovanje Vladi Republike Slovenije predlagan kandidat, ki izpolnjuje naslednje pogoje:

* ima najmanj izobrazbo, pridobljeno po študijskem programu druge stopnje, oziroma izobrazbo, ki ustreza ravni izobrazbe, pridobljene po študijskih programih druge stopnje**-smer Pravo**, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij,
* je strokovnjak s področja pravnih zadev,
* ni funkcionar v izvršilni veji oblasti oziroma funkcionar, katerega opravljanje funkcije ni združljivo s članstvom v svetu javnega zavoda;
* je član največ enega organa nadzora oziroma sveta javnega zavoda;
* ni v poslovnem razmerju z javnim zavodom (dobavitelj blaga ali storitev za javni zavod za katerega kandidira, vključujoč svetovalne in revizorske storitve);
* v primeru izbora poda soglasje k imenovanju;
* dovoljuje obdelavo in uporabo osebnih podatkov, vendar izključno z namenom in v zvezi s postopkom imenovanja za predstavnika ustanovitelja v organu javnega zavoda, za katerega kandidira.

3. Član sveta zavoda s področja pravnih zadev bo skupaj z ostalimi člani sveta zavoda imenovan za obdobje petih (5) let od ustanovitvene seje sveta zavoda.

4. Kandidati morajo posredovati prijavo z vsemi naslednjimi prilogami v predpisani obliki:

* življenjepis v predpisani obliki EUROPASS (EUROPASS življenjepis je priloga 1 tega javnega poziva);
* izjavo 1 in izjavo 2 (izključno z namenom in v zvezi s postopkom imenovanja, izjavi sta priloga tega javnega poziva);
* predstavitveno pismo:
  + - * interes, zaradi katerega se kandidat vključuje v postopek,
      * sposobnosti (organizacijske, komunikacijske, poslovodske sposobnosti za delo v svetu zavoda).

5. Pri izbiri kandidatov se bodo poleg zgoraj navedenih pogojev upoštevala tudi naslednja merila:

* poznavanje področja delovanja javnih zavodov na področju kulture;
* strokovna znanja in izkušnje s področja prava;
* znanja s področja vodenja in upravljanja;
* delovne izkušnje;
* ugled v strokovni in širši javnosti;
* strokovna in družbena aktivnost.

Od kandidata se pričakuje tudi:

* splošna razgledanost in druga uporabna znanja;
* komunikacijske sposobnosti;
* sposobnost dela v skupini.

Kandidati pošljejo prijavo v zaprti ovojnici z oznako: **Ne odpiraj** »**Javni poziv za sodelovanje v svetu Javnega zavoda Republike Slovenije za varstvo kulturne dediščine, in sicer za člana sveta - strokovnjaka s področja pravnih zadev«** na naslov: Ministrstvo za kulturo, Maistrova 10, 1000 Ljubljana, do vključno **13. 2. 2024**.

Za pisno obliko prijave se šteje tudi elektronska oblika, poslana na elektronski naslov: **gp.mk@gov.si**, pri čemer veljavnost prijave ni pogojena z elektronskim podpisom. Nepopolnih prijav se ne obravnava.

Kontaktni osebi za dodatna pojasnila:

Špela Spanžel, generalna direktorica Direktorata za kulturno dediščino, elektronski naslov: spela.spanzel@gov.si, telefon: 01 400 79 26 in

Barbara Žižić Baumgartner, sekretarka na Direktoratu za kulturno dediščino, elektronski naslov: barbara.zizic-baumgartner@gov.si, telefon: 01 400 79 02.

Kandidati bodo obveščeni le v primeru imenovanja. V postopku javnega poziva ni možnosti vlaganja pravnih sredstev.

mag. Marko Rusjan

državni sekretar

po pooblastilu, št. 1003-10/2022-3340-13 z dne 31.1.2024